Oud-All Black gevonnis oor geweld | Netwerk24
Oud-All Black gevonnis oor geweld
07 Mei 2019 10:27
Carl Hayman erken hy het 'n drankprobleem gehad. Foto: Getty Images
Die voormalige All Black-stut Carl Hayman is 'n opgeskorte vonnis van vier maande weens gesinsgeweld opgelê.
Stuff berig Hayman (39) erken hy het aan die einde van sy loopbaan "probleme met alkohol" gehad.
Hy het op verskeie klagte van geweld teen sy vrou tussen 2016 en 2018 tereggestaan, insluitend 'n "gewelddadige klap" wat haar genoop het om drie dae verlof te neem.
Hy is ook aangekla van sielkundige skade, lastige oproepe en beledigings.
Hy is Maandag in 'n hof in Pau, Frankryk, gevonnis. Hayman was die voorspelerafrigter van Pau se Top-14-span voordat hy in Januarie die trekpas gekry het weens 'n onderonsie met van die spelers wat hy gebrei het.
Hayman, wat in 45 toetse vir die All Blacks gespeel het, was sedert 2016 Pau se voorspelerafrigter nadat hy die Top-14-kroon en drie Europese titels as 'n speler saam met Toulon verower het.
Verskeie oud-All Blacks soos die senter Conrad Smith en die losskakel Colin Slade is by die klub betrokke.